Doložka finančných, ekonomických, enviromentálych vplyvov a vplyvov na zamestnanosť

	Dopad na štátny rozpočet v roku 2002
	
	V roku 2002 sa predpokladá, že realizácia nového zákona nebude mať podstatný vplyv na štátny rozpočet za podmienky, že materiálno-prevádzkové potreby bude zabezpečovať Úrad vlády SR tak ako doposiaľ. 

	Dopad na štátny rozpočet v roku 2003 a 2004

	V roku 2003 a 2004 odhadujeme z titulu vzniku nového orgánu štátnej správy – Úradu na ochranu osobných údajov zvýšenie nárokov na štátny rozpočet približne o 14 mil. Sk, z toho 8 mil. Sk na bežné výdavky a na kapitálové výdavky 6 mil. Sk. Celkový rozpočet na ochranu osobných údajov by nemal presiahnuť  25 mil. Sk. 

	Dopad na zamestnanosť

	Na zabezpečenie materiálno-prevádzkovej činnosti úradu na ochranu osobných údajov bude v roku 2003 potrebné zvýšiť stav zamestnancov o 10. Celkový počet zamestnancov by mal byť približne 30. Do tohto počtu sú započítaní aj 4 zamestnanci delimitovaní zo Štatistického úradu SR.

	Dopad na životné prostredie

	Realizácia tohto zákona nemá žiadny dopad na životné prostredie.